́мъ бо, вѣ́мъ, дв҃о, я́кѡ ѡ мно́гихъ грѣсѣ́хъ пови́ненъ є́смь ѡкая́нный, и трепе́щу помышля́я ча́съ ѻ́ный:но, ра́досте моя̀, яви́ ми тогда̀ лицѐ твоѐ, удивѝ на мнѣ̀ млс̑ть твою̀, хода́таице сп҃се́нія моегѡ̀, изьми́ мя, влд̑чце, ѿ лю́тости бѣсо́вскія и стра́шнагѡ и гро́знагѡ испыта́нія возду́шныхъ духѡ́въ, и ѿ ѕло́бы и́хъ изба́ви, и всю̀ ско́рбь днѐ тогѡ̀ на ра́дость преложѝ твои́мъ посѣще́ніемъ, и сподо́би безбѣ́днѡ прейтѝ мѝ ѿ нача̂лъ и власте́й тьмы̀ и дости́гнути поклони́тися на прс̑то́лѣ сла́вы сѣдя́щему хрс̑ту̀ и бг҃у на́шему, со безнача́льнымъ єгѡ̀ ѻц҃е́мъ и прест҃ы́мъ дх҃омъ, во вѣ́ки вѣкѡ́въ